Mosambikin presidentti

Mosambikin presidentti on Mosambikin valtionpäämies. Nykyisenä presidenttinä toimii Daniel Chapo, joka vannoi virkavalansa 15. tammikuuta 2025.

Vuonna 2022 presidentin kuukausipalkka oli 800 000 meticalia.

 Historia ja valtaoikeudet 
Presidentin virka perustettiin 25. kesäkuuta 1975, kun Samora Machel nousi presidentiksi portugalilaisten siirtomaaisäntien vetäydyttyä. Virassa on ollut viisi henkilöä, jotka kaikki ovat olleet Frelimon edustajia. Lisäksi lokakuusta 1986 marraskuuhun 1986 presidentin tointa hoiti Frelimon keskuskomitea, kun edellinen presidentti oli saanut surmansa eikä uutta ollut vielä valittu.

Valtionpäämiehen roolin lisäksi presidentti on myös sekä hallituksen päämies puolustusvoimien ylipäällikkö. Hän nimittää ja erottaa ministerit, määrää vaalit, vahvistaa ja hylkää lakiehdotukset sekä ohjaa maan ulkopolitiikkaa. Lisäksi presidentin täytyy pitää vuosittainen puhe parlamentille kansakunnan tilasta.

Mikäli presidentti ei kykene hoitamaan virkaansa, hänen sijaisenaan toimii parlamentin puhemies.

 Pätevyysvaatimukset ja valinta 
Perustuslain mukaan presidentiksi valittavan henkilön tulee täyttää seuraavat ehdot:Boletim da República (2004): art. 147

 syntyperäinen Mosambikin kansalainen, jolla ei ole muita kansalaisuuksia
 väh. 35-vuotias
 pystyy harjoittamaan kaikkia kansalaisoikeuksiaan
 on kerännyt väh. 1000 äänestäjän allekirjoittamaa kannattajakorttia

Presidentti valitaan suoralla kansanvaalilla ja valittavan henkilön tulee saada vähintään yli 50 % äänistä. Mikäli ketään ei saa vaadittavaa äänimäärää ensimmäisellä kierroksella, kahden parhaiten menestyneemmän ehdokkaan välillä järjestetään toinen kierros.Boletim da República (2004): art. 148 Virkakauden pituus on viisi vuotta. Sama henkilö voidaan valita presidentiksi kahdelle kaudelle.

Luettelo presidenteistä
 JärjestysPresidentti(syntynyt–kuollut)Virka-kausi Puolue Mosambikin kansantasavalta 1 80px  Samora Machel  25. kesäkuuta 1975  19. lokakuuta 1986 (†) FRELIMO 2 80px  Joaquim Chissano  6. marraskuuta 1986  1. joulukuuta 1990  FRELIMO Mosambikin tasavalta  80px  Joaquim Chissano  1. joulukuuta 1990  2. helmikuuta 2005  FRELIMO 3 80px  Armando Guebuza  2. helmikuuta 2005  15. tammikuuta 2015  FRELIMO 4 80px  Filipe Nyusi  15. tammikuuta 2015  15. tammikuuta  2025  FRELIMO 5  Daniel Chapo  15. tammikuuta 2025  virassa  FRELIMO
Lähde:

 Lähteet 



 Viitteet 

*